དེ་མིན་ཁོང་ལ་ད་ལྟའི་ཆར་སེམས་ཁམས་ལ་ལྟ་རྟོགས་བྱེད་མཁན་ཟེར་ནའང་ཆོག་དེ་ནི་ཁོང་གི་གཅུང་མོ་ཁོ་ན་ཡིན་ལ།ཁོང་གིས་གསུངས་གསལ་ལྟར་ན་འཇིག་རྟེན་འདིའི་ཐོག་སོ་སོའི་ཁྲག་དང་རྒྱུད་ནས་ཆད་པའི་ཁྱིམ་མི་ལས་ལྷག་པའི་མི་ཞིག་མེད་ལུགས་ལ་ཡིད་ཆེད་ཧ་ཅང་བརྟེན་པོ་ཡོད་མཁན་ཡིན་ཟེར།ཁོང་གིས་སྐྱེས་ཕོ་མོ་སུ་ཡིན་རུང་མང་པོས་གཙོ་བོ་ཕ་རོལ་པོའི་ལེགས་ཆའམ་དངུལ་དངོས་དཔལ་འབྱོར་སོགས་སོ་སོར་ཁེ་བཟང་རག་ཐབས་གཙོ་འདོན་དང་།དེ་བས་སྒེར་གྱི་འདོད་དོན་སྒྲུབ་ཐབས་ལ་འབད་པ་ལས་ཁྱོད་ལ་སེམས་གཏིང་ནས་དགའ་ཞེན་དང་མི་ཚེ་མཐའ་འཁྱོལ་བྱེད་མཁན་ཧ་ཅང་དཀོན་པོ་རེད།དེ་འདྲའི་མི་དང་ཐུག་ན་ག་དུས་ཡིན་ཡང་རྒྱང་རིང་དུ་སྡོད་རྒྱུ་ལས་དེ་དག་དང་འབྲེལ་བ་བྱས་ན་སོ་སོས་སྡུག་གྱོང་ཉོས་པ་རེད།དེ་བས་ང་ཚོའི་རིགས་ཀྱིས་གཙོ་བོ་དགའ་རོགས་བསྒྲིག་དུས་སྒེར་གྱི་ཚོར་བའི་འདུ་ཤེས་ལ་བརྟེན་ནས་དགའ་རོགས་དང་བཟའ་ཟླ་བསྒྲིག་རྒྱུ་དེ་ནི་དར་སྲོལ་ལྟར་ཡིན་པས་དེ་རྗེས་ཕྲུ་གུ་གཉིས་གསུམ་ལས་མང་བའི་ཁྱོ་ཤུག་གཉིས་ཀྱང་སོ་སོའི་འདོད་མོས་ལ་མ་བྱུང་ན་ཁ་བྲལ་རྒྱུར་འཁོན་ཐོགས་དེ་ཙམ་བྱེད་ཀྱི་མ་རེད་ཟེར་བྱུང་བས་ངའི་སེམས་ཀྱང་སྐྱོ་ལྷང་ལྷང་འདྲ་བཟོས་སོང་།འོན་ཀྱང་ཁོང་ནི་ཡེ་ཤུ་ཆོས་ལུགས་པ་ཞིག་ཡིན་པས་ཆོས་དཔེའི་ནང་བཟའ་ཟླ་ཁ་བྲལ་ལ་འཛེམས་ཟོན་བྱེད་ཀྱི་ཡོད་པ་ལས་ལས་སྟབས་བདེའི་སྒོ་ནས་ཁ་བྲལ་བྱེད་རྒྱུ་མེད་ལུགས་འཁོད་ཡོད་པ་རེད་ཀྱང་ཟེར།